fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi eu fi fi fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi fi da en fi fi fi fi fi fi da en fi fi fi fi fi fi da fi fi fi fi fi da en fi fi fi en fi fi da fi fi fi fi fi fi fi fi nl fi fi fi fi fi fi fi fi fi da en fi fi fi fi fi fi da fi en fi fi fi fi fi fi fi fi da en en fi fi fi fi fi fi fi fi da fi fi fi fi fi fi da en fi fi fi fi fi fi fi da en fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi fi fi fi fi fi fi fi fi fi en en fi fi fi fi fi fi fi fi fi en en fi es en fi en en
Miten kesä 2015 meni noin niinku omasta mielestä?
Tein jo joskus huhtikuun puolella oman Summer bucket list -postauksen, jossa kirjottelin tavoitteita kesäksi. Nyt on menossa toisiks viimeinen päivä elokuuta ja on aika katsoa, että mitä tuli sitten kesällä lopulta tehtyä ja mitkä tavoitteet tuli saavutettua. Toki näiden listojen tarkoitus ei olekaan se, että kaikki toteutuis, mutta onhan näitä kiva listata ja katsoa, mitä tuli oikeasti tehtyä. Oon jo nähnyt joissakin blogeissa samanlaisen listan syksylle ja en tiedä tekisinkö itsekin sellaisen. Saa nähdä, mutta nyt heitetään hyvästit kesälle ennen sitä.
- Check! Laitoin melkein kaikki mansikat pakkaseen ja ajattelin, että niitä riittää talveksi sitten. Joo ei. Kyllä ne aika äkkiä hupenee...
- Check! Powerparkissa tuli vietettyä päivä ja oli kyllä kivaa!
3. Käy jossain isolla uimarannalla kuten Kalajoen hiekkasärkät tai Porin Yyteri
- No ei käyty enkä edes uinut koko kesänä! Jos ilmat olisi ollut paremmat Timon kesäloman aikoihin, niin ehkä sitten.
4. Ota aurinkoa ja paljon!
- En ottanut kuin muutaman kerran. Kesä 2015 oli aikalailla sellanen, että aamulla paistoi aurinko, mutta sitten päivällä meni jo pilveen ja illalla satoi.
- Kävin alle viisi kertaa rannalla... Ei näin, ei näin.
6. Ota paljon kuvia ja videoita
- Kuvia otin paljon ja videokameralla jonkin verran videoita. Lähinnä kyllä meidän pojasta. Enemmänkin olis voinut ottaa.
- Check! En tosin leiriläisenä, mutta ohjaajana olin lastenleirillä.
8. Lue ainakin yksi kirja
- Check! Tässä ylitin itseni, sillä kesän aikana luin varmaan 20 kirjaa. Se oli mielestäni hyvä saavutus, sillä en oo lukenu kirjoja tyyliin opinnäytetyön jälkeen. Yhtään niin sanottua hömppäkirjaa en lukenut. Luin joko hengellistä kirjallisuutta tai sitten lasten kasvatukseen tai omaan henkiseen kasvuun liittyvää kirjallisuutta. Tykkään paljon esimerkiksi psykologiaan liittyvistä kirjoista.
- Check! Sitä söin, mutta oon joku kesä syönyt enemmänkin. Se tosin jäi harmittamaan, kun kiertelin erilaisia pehmiskojuja, niin missään ei ollut mun lempparia mansikkapehmistä! Aina oli tarjolla vanilja, suklaa tai sekoitus. :(
- Check! Joo kävästiin entisen kotipaikkakuntamme markkinoilla.
- Check! Metrilakua ostimme markkinoilta.
12. Käy kiertämässä joku luontopolku
- Kuuntelin, mutta en niin paljon kuin yleensä. Ehkä johtu siitä, että lapsen tultua en enää istu koneella niin paljon ja ku tosi paljon kuuntelen Spotifysta musiikkia.
- Sadetta kyllä riitti tänä kesänä, mutta tanssiminen jäi.
15. Käy paljon kirpputoreilla
- Check! Melkein viikottain kävin ja tein hyviä löytöjä!
- Check! Kävin lainailemassa kirjoja.
17. Paista vaahtokarkkeja nuotiolla
- No en paistanut. :( Ajattelin, että tämän olisi voinut yhdistää tuohon luontopolku juttuun, mut molemmat sitten jäi.
18. Kokeile jotain uutta
- No ei nyt muuta uutta tuu mieleen kuin uusien huvipuistolaitteiden kokeileminen ja tilasin mä ravintoloista uusia ruoka-annoksia sen saman totutun ruoka-annoksen sijasta.. ;D
19. Vietä aikaa ihmisten kanssa, jotka tekevät sinut onnelliseksi
- Check! Oon viettänyt aikaa perheen ja ystävien kanssa. En halua elämääni ihmisiä, jotka naamatusten esittävät kaveria, mutta sopivan tilaisuuden tullessa puukottavat selkään tai puhuvat pahaa selän takana. Onneksi näin aikuisena pystyy itse valitsemaan ihmiset, joiden kanssa viettää aikaa. Läheisten ihmisten tulisi voimaannuttaa eikä tuoda negatiivisia asioita elämään.
20. Hanki grilli ja grillaile omalla terassilla
- Check! Hankittiin grilli tuossa alkukesästä ja ollaan kyllä grillattu sillä. Enemmänkin ois kyllä voinu. Ehkä ens kesänä vois kutsua ystäviä grillailemaan kans.
- En käynyt erityisemmin. Mikaveliä olin juhannuksena kuuntelemassa.
22. Älä välitä muiden mielipiteistä
- Parempaan suuntaan menossa. Tää on enimmäkseen tällainen koko elämän kestävä projekti.
- Parempaan suuntaan tässäkin menossa. Haluan keskittyä siihen, mitä mulla on enkä siihen, mitä mulla ei ole. Ei ole järkeä surkutella elämäänsä, kun voi olla kiitollinen siitä mitä on.
- Katselin ohjeita, mutta kärsivällisyys ei riittänyt. Tarttisin jonkun kampauspään tai jonkun koekaniinin, jolle kokeilla ensin. Itselle letin tekeminen ei oo ihan se helpoin juttu.
25. Käy Ikeassa ja Ideaparkissa
- Check! Tuossa heinäkuussa käytiin meidän kesälomareissun yhteydessä.
Kaiken kaikkiaan kesä 2015 oli hyvin onnistunut, vaikka en näitä kaikkia tavoitteita saanutkaan toteutettua. Ens kesänä sitten uudet suunnitelmat. Tänä kesänä säät ei olleet ihan niitä parhaimpia, mutta joka tapauksessa kesästä jäi mukavia muistoja, joita muistella pimeinä syysiltoina. Odotan kyllä syksyä innolla!♥
Mitä te teitte kesällä? Odotatteko jo syksyä?
perjantai 28. elokuuta 2015
Mun piti tulla tänne julkaisemaan toisenlainen postaus, mutta tällä hetkellä ei oikein jaksaminen riitä kummempaan kuvaamiseen. Keskiviikkoiltana mulla oli tosi outo olo. Aamulla sitten mittasin kuumeen ja olihan sitä 37,4. Melkein asteen verran siis lämpöä. Myöhemmin mitatessani ei kuumetta enää ollutkaan ja olo oli suht hyvä. Sitten taas olo huononee, kaikki jäsenet on kipeät ja pää on kipeä. Tätä oloa on nyt jatkunu pari päivää. En oo kyllä muistaakseni reiluun vuoteen ollutkaan kipeänä.
Eipä tämä huono olo vaikuta mihinkään muuhun kuin että yritän ottaa vähän rennommin. Äitiyslomasta kun ei voi jäädä saikulle, haha. Jospa saisin selattua tuon Ikean ja H&M:n uusimmat kuvastot ja ympyröidä sieltä lempparit. Onko kellään muulla tapana ympyröidä kuvastoista haluamansa vaatteet tai tavarat? Haaveillaan Ikean yhdestä sängystä, jossa on laatikot sängyn alla. Se tois meidän kotiin lisää säilytystilaa, jossa vois säilyttää petivaatteita ym. Uusi sänky ois kyllä ihan huippu. Jos ei tuo sänky, niin ainakin joku leveämpi, sillä tällä hetkellä meillä on 120cm leveä sänky. Raskausaikana sitä kaipas leveämpää sänkyä, mutta kyllä nytkin jotenkin tuntuu tosi ahtaalta. Ärsyttää, kun menin rikkomaan mun puhelimen, sillä oltiin jo vähän ajateltu, että tuo sänky ois meidän seuraava kalliimpi ostos.
Kännykästä puheenollen teen siitä joku päivä postauksen, että mihin malliin sitten päädyin. Oon kyllä ollu enemmän kuin tyytyväinen nää pari päivää ja huomaan kyllä, että nyt on pikkasen parempi kännykkä taskussa. Tästä eteenpäin yritän pitää sitä kuin kukkaa kämmenellä ja ostin siihen suojakotelonkin!
Mut hei sellaista mulle tällä kertaa. Ootteko te jo selannu Ikean tai H&M:n uusimmat kuvastot? Löytykö lemppareita?
Toisen roska on toisen aarre
keskiviikko 26. elokuuta 2015
Hei! Tulin tänne nopeasti päivittämään eiliset kirpputorilöydöt syksyä varten, kun meinaa olla vähän kiirusta. Löysin Reach. -merkkiset alunperin Halpa-hallista ostetut korkokenkätennarit kolmella eurolla. Oon kauan etsinyt tämän tyylisiä kenkiä. Nää ei taida enää olla edes muodissa, mutta ei mua haittaa. Kengät oli jonkin verran likaiset ja niitä täytyy vielä vähän putsata. Niin täydelliset kengät syksyä varten!
Toinen löytö oli iso ja ainakin näyttää ihan täysin käyttämättömältä käsilaukulta. Maksoin tästä vain kaksi euroa! Alunperin ilmeisesti ostettu New Yorkerista. Mulla on ollut käytössä paljon tätä pienempi laukku ja se on ihan rikkinäinen jo, että heitin sen heti roskiin ja otin tämän heti käyttöön. Aina mulla ei ole hoitolaukkua mukana, niin tähän on kätevä laittaa omien tavaroiden lisäksi myös pojan vaipat ym. tarvittavat jutut mukaan. Nää varmasti tulee näkymään syksyn asukuvissa paremmin.
Syy, miksi mulla on vähän kiire on se, että mun puhelin hajos eilen ja tartten aika pikapikaa uuden mun pari vuotta vanhan Lumian tilalle. En haluais maksaa puhelimesta maltaita, mutta haluan tilalle uuden Lumian, koska en oo vielä valmis vaihtamaan merkkiä ja käyttöjärjestelmää. Lisäksi kännykkäkamera saisi olla parempi kuin nykyisessä. Se ei saisi olla kuitenkaan minkään tabletin kokonen puhelin. Mutta täytyy katsoa mikä tarttuu mukaan vai tarttuuko mikään.
Category: kirpputori, lifestyle, ostokset
sunnuntai 23. elokuuta 2015
Hyvää sunnuntai-iltaa!♥ Tässä vietän rentoa iltaa koneella istuen, kun poika on jo unten mailla. Itseasiassa kun katson taakseni, niin näky on samanlainen, sillä tuo mun toinen puolisko viettää myös rentoa iltaa koneella pelaten. Tää on tätä parisuhdetta nykyaikana, kun on kaikenmaailman vempaimet aina kädessä ja välillä huikitaan toisillemme "hahaha, ootko nähny tän? Oota lähetän tän meemin sulle whatsappissa". Onko kellekään muulle tuttua? :D Kyllä me vietetään aikaa ilman älylaitteitakin, mutta tää on silti aika tuttua meille.
Oon kyllä nauttinu täysin rinnoin kesästä ja elämästä yleensä. Eihän kenenkään elämä täydellistä ole, mutta tärkeintä on, että tekee sen mitä itse pystyy ja sitten lopettaa murehtimisen. Asiat kun ei murehtimalla parane. Täytyy opetella olemaan tyytyväinen siihen mitä on, eikä pilata elämäänsä miettimällä sitä mitä ei ole. Oon tällä viikolla viettänyt aikaa rannalla pariinkin otteeseen aurinkoa ottaen ja nähnyt perhettä sekä ystäviä. Tänään olin myös musiikkivastuussa meidän seurakunnan päivätilaisuudessa. Täytyy myöntää, että aina mua ei jännitä, mutta jostain syystä tänään kyllä jännitti! Ehkä kyse oli myös siitä, etten pystynyt harjoittelemaan niin paljon kuin olisin halunnut. Päivittäin ollaan oltu pojan kanssa vaunulenkillä ja oon sen myötä saanu kerrankin ihooni väriä, jee! Nyt kuitenkin siirryn lukemaan seuraamieni blogien uusimpia postauksia.
perjantai 21. elokuuta 2015
Paita - Lindex | Farkut - Lindex | Pipo - H&M | Raitapaita - H&M | Kengät - H&M | Raitabody - Kappahl | Collegehousut - H&M
Huppari - H&M | Housut - Lindex | Body - Lindex | Pipo - H&M | Kengät - Lindex | Harmaa paita - Lindex | Farkut - Lindex
Oon tässä pikku hiljaa katsomassa, mitä vaatteita meidän pojalta puuttuu ja mitä täytyy ostaa syksyä ja talvea varten. Tuossa nettikauppoja selatessani ajattelin tänne blogin puolelle tehdä jonkinlaista inspiraatiopostausta pojan pukeutumiseen. Tällä kertaa Lindex:in ja H&M:n vaatteita pääsi eniten näihin kollaaseihin, vaikka Kappahlin vaatteista tykkään kyllä myös. Oon huomannut, että tykkään pukea poikaamme eri sinisen sävyihin ja ne raidat (ja kyynärpaikat) ovat edelleen in. Toiseksi meidän pojalle sopii mielestäni maanläheiset värit kuten harmaa, beige ja ruskea.
Suurimman osan pojan vaatteista ostan edelleen kirpputoreilta, mutta joitain vaatteita ostan myös uutena kaupasta. Ehkä näistä kollaasien vaatteista jotain voisin käydä ostamassakin. Ylemmän kollaasin sininen tähtipipo meillä jo onkin, mutta sen vasemmalla puolella oleva raitainen Lindexin paita on kyllä ehdottomasti lemppari!
Category: inspiraatio, lapset, tyyli, vauva
keskiviikko 19. elokuuta 2015
Kokeilin yks kerta elämäni ensimmäistä kertaa kakkutikkareita. Tosin vaikka näiden nimi on kakkutikkarit, niin ei tähän reseptiin mitään kakkutaikinaa tullut, mitä oon ymmärtänyt, että näihin yleensä tulee. Nämä tikkarit koostuivat oikeastaan vaan karkista, sillä sisälle tuli suklaata, vaahtokarkkeja, ranskanpastilleja ja rasvaa. Päälle sitten vähän lisää suklaata joten voitte kuvitella, että oli aika makeaa. Oon yleensä makean ystävä, mutta täytyy sanoa, että nämä olivat kyllä todella makeita. Saattaisin kokeilla ehkä ranskan pastillien sijasta jotain suolasta kuten suolapähkinää tai jotain muuta pähkinää tuonne täytteeksi. Haluan kyllä kokeilla kakkutikkareita sillä oikealla kakkutaikinallakin. Vaikka nää oli tosi makeita, niin voisin silti tehdä näitä johonkin illanistujaisiin tai juhliin. Olihan näissä vähän näpertämistä, mutta hyviä nää oli silti! Eipä tarvi montaa tehdä, kun kukaan ei näitä varmaan kovin montaa pysty syömään, haha. Tästä annoksesta tulee melkein 30 tikkaria joten itse puolitin reseptin, niin sain reilu kymmenen tikkaria.
25 g suolatonta voita (itse käytin ihan suolattua voita)
50 g kovia minttukaramelleja (itse käytin Fazerin ranskalaisia pastilleja)
1. Pilko taloussuklaa vähän pienemmäksi ja sulata vesihauteessa tai mikrossa. Lisää rasva ja sulata se joukkoon. Anna jäähtyä, mutta ei kovettua.
2. Murskaa minttukaramellit vaikka pakastepussissa esimerkiksi kaulinta käyttäen. Pilko minivaahtokarkkeja vähän pienemmiksi.
3. Pilko 150g maitosuklaata ja hämmennä suklaa, vaahtokarkit ja minttukarkit sulatetun taloussuklaan joukkoon. Sekoita hyvin ja lämmitä niin, että seos on tasaista.
4. Anna seoksen jäähtyä jonkin aikaa ja kun se on tarpeeksi kovaa, muotoile niistä n. 20g kokoisia palloja (itse tein vain summissa jonkun kokoisia) leivinpaperilla vuorattuun alustalle. Laita ne jääkaappiin n. 30-60 minuutiksi, kunnes ne ovat kiinteitä, muttei kovia.
5. Työnnä palloihin nekkutikut paikoilleen ja laita vielä jääkaappiin n. 10 minuutiksi.
6. Sulata loput maitosuklaasta joko vesihauteessa tai mikrossa ja kasta kakkutikkarit suklaassa, niin että ne peittyvät kokonaan. Valuta ylimääräinen suklaa pois. (tää oli aika sottasta puuhaa!) Koristele mielesi mukaan esimerkiksi suklaaströsseleillä. Laita jääkaappiin jähmettymään. Itse laitoin ne kahvikuppiin, johon olin laittanut sokeria, että ne pysyivät pystyssä eivätkä takertuneet toisiinsa kiinni.
sunnuntai 16. elokuuta 2015
Playsuit - Kirpputori/Vero moda | Kukkapanta - Glitter | Kengät - Citymarket
Heipä hei! Tulin päivittämään tänne rennon hellepäivän asun, minkä voisin ihan hyvin laittaa rannalle. Nyt elokuussa onkin ollut ihania hellepäiviä ja ilmeisesti koko ensi viikoksi on luvattu lämmintä! Jei! Olin nimittäin jo laittamassa kaikkia kesävaatteita pois, kun ajattelin, että nyt se syksy jo tulee.
Meidän viikonloppu oli kivan rento. Tykätään molemmat olla kotona ja itse en ainakaan nauti siitä, että olis joka päivä jossain menossa. Viikonloppuna ollaan sitten siivoiltu (nykyään pitää imuroida tosi usein, koska tuo poitsu vetelee muuten kaiken suuhunsa, mitä lattialla on), katsottu leffaa ja syöty herkkuja ihan ähkyyn asti. Mut mielummin överit ku vajarit, eiku... Tänään kävästiin rannalla ottamassa aurinkoa, vaikka tuskin mä mitään väriä edes ehdin saamaan. Oon tällanen kalkkilaivan kapteeni kesät talvet. Haha. En oo vieläkään heittäny talviturkkia et vois tässä koittaa jotain tehdä asian eteen. Oon myös soittanu toistolla Juha Tapion uutta biisiä ja on kyllä niin hyvä, positiivinen ja elämän makuinen biisi. Tykkään! En malta odottaa, että hänen uus levy ilmestyy lokakuussa. Se on nimittäin pakko saada.
Miten teidän viikonloppu on menny? :)
Category: asut, lifestyle, muoti, musiikki
keskiviikko 12. elokuuta 2015
En ole hetkeen tehnyt päivä kanssani -postausta joten pitkästä aikaa sellainen. Mun arki on tällä hetkellä kutakuinkin tällaista. Pojan ympärillä pyörii tietysti, koska kotona sitä hoidan. Joka päivä en välttämättä käy missään, mutta pyrin käymään edes kerran ulkona päivittäin. Tänään päätin käydä kirpputoreilla kiertelemässä. Kai sitä vois kutsua jo mun harrastukseksi.
klo. 7-9 Seitsemältä meidän poikamme ilmoitti heräämisestään joten ei auttanut kuin nousta ylös. Makoiltiin tosin vielä sängyssä ja kahdeksan aikoihin laitoin pojalle aamupalaa ja siirryttiin leikkimään. Itselle ois kyllä kelvannu vielä lisää unta. Laitoin Youtubesta musiikkia ja tein aamutoimet itselleni. Vaihdoin silmälasitkin päähän. Oon taas pitänyt piilareita reilun kuukauden, vaikka kuukauden niitä sais vaan pitää putkeen. hups. Ennen yhdeksää vein pojan sänkyyn ja menin itse syömään. Parin hyssyttelykerran jälkeen hän nukahti.
klo. 9-11 Mietin menisinkö itsekin nukkumaan vai tekisinkö jotain muuta. Siivoilin hetken, mutta menin sitten jatkamaan unia. Zzz... Ennen yhtätoista poika heräsi ja annoin hänelle lounasta. Vastailin kännykkään tulleisiin whatsapp -viesteihin.
klo. 11-14 Lähdettiin käymään parilla kirpputorilla; Ykkösbasaarilla ja Lakeuden shoppiksella. Ykkösbasaarista on tullu parina viime kertana yks mun lemppareista, sillä löydän pojalle sieltä tosi hyviä vaatteita. Nytkin ois ollu vaatteita kolmivuotiaaks asti, mutta yritän, etten ihan hirveästi ostaisi säästöön, joita säilön sitten monta vuotta meidän muutenkin pienessä asunnossa. Haha. Sinne meni rahaa 5,50€ ja sain kaksi yökkäriä, bodyn ja kirjan. Lakeuden shoppikselta löysin itselleni parilla eurolla H&M:n perustopin. Kotiin tultuamme söimme molemmat välipalaa. Pojalle päärynäsosetta ja itselleni pari ruisleipää.
klo. 14-17 Yritin laittaa poikaa nukkumaan välipalan jälkeen, mutta tuloksetta. Ilmeisesti autossa otetut pienet viiden minuutin torkut vei pahimman väsymyksen pois. Leikimme yhdessä. Kolmen jälkeen sain pojan nukkumaan ja itse olin koneella hetken aikaa. Tein ruoaksi perunamuusia ja kalaa. Juttelin naapurin kanssa ulkona samalla kun hain postin.
klo. 17-19 Pojan ruoka-aika ja Timokin tulee kotiin. Siivosin vähän keittiötä, imuroin ja pesin lattiat ja sitten istahdin koneelle. Leikin pojan kanssa ja luin hänelle kirjoja.
klo. 19-23 Seitsemän jälkeen aloitimme pojan iltatoimet. Poika nukahti kahdeksan jälkeen. Tein meille vähän tuhdimman iltapalan. Alkoi nimittäin tehdä mieli lättyjä mansikoilla. Harvemmin kyllä iltapalaksi syödään lättyjä. haha. Tein blogijuttuja koneella. En oo pariin päivään edes avannut tietokonetta. Suihkun kautta sänkyyn ja lukemaan kirjaa. Kännykän selausta ja sitten nukkumaan.
perjantai 7. elokuuta 2015
Haha, aloin tekemään postausta, jossa ajattelin kertoa viime aikojen kuulumisia. Kuvia lisätessäni tajusin, että tästä tuli yhtä kuvaa lukuunottamatta ostosten esittelypostaus. Mullakin alkoi periaatteessa arki nyt elokuussa, kun Timo meni takas töihin. Vietän siis päivät pojan kanssa kahdestaan kotona, mutta tykkään kyllä kovasti. Oon viettänyt nyt paljon aikaa ulkona, kun tuli kerrankin hyvät säät. Kirppotoreilla oon myös käynyt ahkerasti ja oon mä sieltä jotain löytänytkin. Vähemmän kyllä taas itselleni ja enemmän pojalle. Tänään olin pitkästä aikaa kuoroharjoituksissa ja huomenna ois keikka. Huomasin taas, kuinka paljon rakastankaan sitä hommaa. Mutta nyt niihin kuviin!
Glitterissä oli kaikki kukkapannat vitosella niin kokeilin erilaisia, mutta tämä hopeinen panta oli mielestäni kaikista nätein. En jotenkin välittänyt pannoista, jossa oli isoja tekokukkia. Tykkäsin kyllä niistä, mutta jotenkin ne ei istunut päähäni sitten millään. Tämän pannan oikea hinta olisi ollut 17,90€. (ps. aion kyllä värjätä hiukseni tässä jossain vaiheessa! :D)
Vietettiin aikaa perheen kesken, niin veljen vaimo teki kakun meille kahvipöytään. Itsehän en kahvia juo, mutta kakku kyllä maistui! Mustikat on poimittu omasta metsästä ja itseasiassa pitäisi kyllä mennä poimimaan niitä meille pakkaseen. Jos viitsin vaan lähteä sinne hyttysten armoille!
Nappasin H&M:ltä mukaani poskipunan, sillä en omistanut kuin yhden ja sekin on samassa paletissa luomivärien kanssa. Halusin erillisen poskipunan ja eipä tätä ollut hinnalla pilattu. Maksoin tästä nimittäin alle viisi euroa. Oon ainakin tähän asti tykännyt ja tällä saa kivaa pirteyttä kasvoihin.
Että mä rakastan XZ-hiustuotteiden tuoksua! Käytiin yksi päivä shoppailemassa Keskisellä ja nämä oli siellä tarjouksessa kaksi purkkia neljällä eurolla. Oon kyllä aikalailla tarjousten perään ja jos jotain saa yhtään halvemmalla kuin normaalisti, niin ostan niitä sitten varastoon.
Kävin yksi päivä pyörähtämässä H&m:llä ja aloin jo valmistautua syksyä varten ostamalla pojalle collegepaidan 9,90€, farkut alennuksesta 7€ 19,90€ ja pipon talvea varten 4,95€. Aika harmaavoittoisella mentiin tällä kertaa. Ja pipossa tietty mulle niin tuttua tähtikuviota. Haha. Narut lakissa on muuten ihan pakollinen, koska heti jos laitan pojalle jonkun lakin päähän, niin hän automaattisesti repii sen päästään pois...
Citymarketissa oli Ben & Jerry's jäätelöt tarjouksessa kympillä kolme kappaletta, niin pitihän niitä käydä ostamassa. Oon sen verta pihi, etten malta maksaa noista jäätelöpurkeista 6,75€, mitä ne on normaalihintasena, sillä mun mielestä ne on vaan ihan älykalliita! (vaikka ne hyviä onkin.) Ostan niitä vaan sillon kun ne sattuu tulemaan tarjoukseen. Samalla ostoskärryyn tarttui Itse ilkimys 2 -elokuva, joka on meiltä vielä näkemättä. Hintaa elokuvalla oli vain 4,99€. Sitä uutta Kätyrit -elokuvaakaan me ei olla nähty. Ollaan vähän myöhässä näissä. :D
keskiviikko 5. elokuuta 2015
Yhden kesäpäivän vietimme vanhempieni sekä veljen ja hänen vaimonsa kanssa Powerparkissa. Oon käynyt Powerparkissa viimeksi pari vuotta sitten alueella mutten laitteissa. Laitteissa oon käynyt reilu kymmenen vuotta sitten joten oli jo aikakin päästä huvittelemaan! Valittiin säiden puolesta hyvä päivä, mutta niin oli moni muukin valinnut. Päivä oli nimittäin lauantai ja monen sadepäivän jälkeen ensimmäinen aurinkoinen päivä joten porukkaa oli todella paljon. Jonotettiin keskimäärin puoli tuntia aina yhteen laitteeseen, niin se vähän vei muutenkin vähäistä aikaamme. Tulimme alueelle vasta iltapäivällä ja olin yllättynyt siitä, että huvipuisto menee kiinni jo seitsemältä illalla! Oisin jotenkin olettanut niiden olevan myöhempään auki näin kesälauantaina varsinkin.
Mä oon ennen ollu varsinainen hurjapää ja esimerkiksi Särkänniemessä joskus nuorempana oon menny Tornadoon varmaan viisi kertaa peräkkäin. Aina laitteesta päästyä oon juossu takaisin jonottamaan. Eikä tästä ole montaakaan vuotta, kun Timon kanssa käytiin Särkänniemessä ja en mä siellä pelänny laitteita. Ehkä äidiksi tulo on tuonu jonkinlaista itsesuojeluvaistoa tai ikä tehnyt tehtävänsä. Tykkäsin kyllä olla laitteissa ja menin kyllä niihin mielelläni, mutta kyllä mua silti jännitti ja vähän pelotti! Vielä ku tuo mun mies halusi kaikissa vuoristoradoissa etummaiseen vaunuun... Uusin laite Junker oli kyllä ihan huippu ja älytön! Siihen olisin halunnut mennä uudestaan jos aika ois riittäny. Siinä oli nimittäin tosi pitkät jonot ja tais mennä joku 40 minuuttia, kun itse laite kestää alle minuutin. Oli kyllä silti ihan huippu päivä ja mukava päivä perheen kesken!♥
Ootteko te hurjäpäitä vai katseletteko te laitteita mielummin kauempaa? Ootteko tänä vuonna käyny huvipuistossa? :)
maanantai 3. elokuuta 2015
Hei! Tulin esittelemään pari uutta juttua meidän kotoa ja muutamat huonekalut ovat saaneet uusia paikkoja. Meillä enää harvoin on näin siistiä, kun ei vaan yksinkertaisesti ehdi siivota paitsi ehkä iltaisin silmät ristissä. Sekös mua harmittaa, koska oon niin järjestelmällinen enkä hirveästi siedä epäjärjestystä ja sotkua. :D Pakko vaan yrittää pitää koti perussiistinä ja päivän mittaan siivoilla vaan pieniä juttuja.
Ikeasta ostettiin samaa sarjaa meidän sohvien kanssa oleva Ektorp -rahi. Rahi oli ainut isompi ostos reissusta tällä kertaa ja se maksoi jotain 90€ (rahi + päällinen). Rahin alla on säilytystilaa, mutta me ei olla vielä keksitty mitä sinne laitettaisiin. Tykkään tuosta kyllä kovasti, kun se toimii jalkojen pitopaikkana, laskutilana ja istumapaikkana. Mies on käyttänyt sitä kyllä lähinnä tuolina, kun se pelaa. Vaikka rahi on aika iso, niin silti se on meidän olohuoneeseen juuri sopivan kokonen, eikä se vie koko lattiatilaa. Meillä nimittäin ennen oli sellainen ruskea arkkupöytä, niin se vei vähän liian ison tilan lattiasta.
Keittiössä olemme vaihtaneet pöydän toisinpäin ja tämä järjestys toimii mielestäni paremmin kuin se edellinen. Uutta on myös poikamme tripp trapp -syöttötuoli ja se sopii parhaiten tähän pöydän päähän. Maton rullasin myös pois pöydän alta, ettei sitä tarvitse olla koko ajan pesemässä, kun tuo pikkuinen opettelee syömään. Ainoa ongelma tässä järjestyksessä on lampun paikka, sillä se ei oikein mene kivasti tuohon pöydän päälle... Täytyy miettiä mitä me sen kanssa tehdään.
Tässä oli ennen lipasto, joka vietiin makuuhuoneeseen ja tilalle tuli työpöytä ja mun bloggauspiste. Tykkään siitä, ettei mun tarvi eristäytyä toiseen huoneeseen silloin, kun oon tietokoneella.
Oon pikku hiljaa sisustanut toista pienempää makuuhuonetta pojallemme. Laitan siitä jossain vaiheessa kuvia, kun se on mielestäni valmis. (Voi kyllä mennä tovi!) Löysin kirpputorilta Amanda B:n mallistoa olevan taulun, jossa on ikivanha runon pätkä pienistä pojista. Tykkään kovasti.♥ Eikä se maksanut kuin neljä euroa. Conversen tennarit on myös kirpputorilöytö, vaikka ne ovatkin vähän isoa kokoa eikä tule käyttöön varmaan moneen vuoteen vielä. Maksoin niistä 8 euroa.
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Miten kesä 2015 meni noin niinku omasta mielestä?
Toisen roska on toisen aarre
CopyRight © | Theme Designed By Hello Manhattan